**Төсөл**

**МОНГОЛ УЛСЫН ХУУЛЬ**

2023 оны ... дүгээр сарын ...-ны өдөр Төрийн ордон, Улаанбаатар хот

 **МОНГОЛ УЛСЫН ИХ ХУРЛЫН ТУХАЙ ХУУЛЬД**

 **НЭМЭЛТ ОРУУЛАХ ТУХАЙ**

 **1 дүгээр зүйл. Монгол Улсын Их Хурлын тухай хуульд дараах агуулгатай зүйл, хэсэг, заалт нэмсүгэй:**

28.8.“Дэд хорооны даргыг харъяалах Байнгын хорооны хуралдаанаар гишүүдийн олонхын саналаар сонгох бөгөөд Төсвийн зарлагын дэд хороо” гэсний араас “Сонгогчдын нэрсийн жагсаалт, бүртгэлийн хяналтын дэд хорооны даргыг цөөнхийн бүлгийн гишүүдээс, хэрэв цөөнхийн бүлэг байгуулах гишүүдийн тоо хүрэхээргүй бол цөөнхийн гишүүдээс сонгоно” гэж нэмэх

ГАРЫН ҮСЭГ

**МОНГОЛ УЛСЫН** **ЭРҮҮГИЙН ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

2023 оны ... дүгээр сарын ...-ны өдөр Төрийн ордон, Улаанбаатар хот

**1 дүгээр зүйл.**Эрүүгийн хуульд доор дурдсан агуулгатай дараах зүйл, хэсэг нэмсүгэй:

1/1.14 дүгээр зүйлийн 14.6 дахь хэсэг:

 “сонгуульд нэгээс илүү санал өгсөн” гэсний дараа “санал өгөхийг завдсан” гэж;

2/1.14 дүгээр зүйлийн 14.7 дахь хэсэг:

“...авахыг зохион байгуулсан” гэсний дараа “сонгуульд ашиглах иргэний улсын бүртгэлийн мэдээлэл болон сонгогчийн нэрийн жагсаалтад хуурамч мэдээлэл оруулсан, сонгогчийн нэрийг нэгээс илүү хаягт давхардуулан бүртгэж сонгуульд илүү санал өгөх нөхцөлөөр хангасан” гэж тус тус нэмсүгэй.

 **МОНГОЛ УЛСЫН ТӨСВИЙН ТУХАЙ ХУУЛЬ**

2023 оны ... дүгээр сарын ...-ны өдөр Төрийн ордон, Улаанбаатар хот

**1 дүгээр зүйл.** Төсвийн тухай хуульд дор дурдсан агуулгатай дараахь зүйл, хэсэг нэмсүгэй:

6.4.9.Бүх шатны сонгуулийн өмнөх жилийн төсвийг батлахдаа оюутан, сурагчдад тэтгэлэг, тусламж өгөх, цалин, тэтгэвэр, тэтгэмж нэмэх, нийгмийн халамж хамгааллын төсөл, хөтөлбөр хэрэгжүүлэхийг хориглох